Die wêreld in foto’s – 4 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Werkers met gesigmaskers hang lanterns op ter voorbereiding van Boeddha se komende verjaardag in die Chogyesa-tempel in Seoel, Suid-Korea. (Foto: Ahn Young-joon, AP) Die Europese parlement in Brussel staan leeg sedert toegang tot die perseel beperk is om die verspreiding van Covid-19 hok te slaan. Die EU-instellings se kernfunksies word steeds gehandhaaf, maar ander aktiwiteite, waaronder kulturele geleenthede, verhore, seminare en informele vergaderings van politieke groepe en wetgewers, is vir drie weke opgeskort. (Foto: Olivier Matthys, AP) ŉ Paar Moslems bid om die Kaaba by die Grand Mosque in Mekka, Saoedi-Arabië. Abdel-Fattah Mashat, Saoedi-Arabië se adjunkminister van gesondheid, het gesê weens Covid-19 (veroorsaak deur die koronavirus) mag burgers van dié land nie vanjaar die pelgrimstog na Mekka meemaak nie. (Foto: Amr Nabil, AP) Die sonsopkoms Woensdag by die Middeleeuse Karlsbrug in Praag, Tsjeggiese Republiek. (Foto: Petr David Josek, AP) ŉ Vrou hang haar wasgoed op by ŉ woonstelblok in Harare, Zimbabwe. (Foto: Tsvangirayi Mukwazhi, AP)